**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2022-09-14 Nr. TAR-91

Posėdis vyko 2022-09-08. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

4. SVARSTYTA. Klaipėdos miesto savivaldybės tarybos 2022 m. kovo 10 d. sprendimo Nr. T2-42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“ pakeitimas.

Pranešėja L. Prižgintienė teigė, kad šis Tarybos sprendimo projektas parengtas siekiant pakeisti priėmimo tvarką į Savivaldybę iš Ukrainos atvykusiems vaikams (toliau – mokiniai iš Ukrainos) ir jų šeimoms dėl Rusijos Federacijos vykdomų karinių veiksmų Ukrainoje, taip pat nustatyti mokestį laikinai apgyvendinamiems iš Ukrainos atvykusiems asmenims Klaipėdos moksleivių saviraiškos centre (toliau – Centras). Sprendimo tikslas yra patikslinti mokinių iš Ukrainos priėmimo tvarką į Savivaldybės švietimo įstaigas, t. y.: nustatyti, kad atvykę iš Ukrainos mokiniai į ikimokyklines įstaigas, bendrojo ugdymo mokyklas, neformaliojo vaikų švietimo įstaigas priimami bendra tvarka pagal Savivaldybės tarybos patvirtintus priėmimo į įstaigas aprašus; nustatyti 1 paros mokestį laikinai apgyvendinamiems iš Ukrainos atvykusiems asmenims Centre.

N. Puteikienė sakė, kad Centras dėl patiriamų nuostolių negali vykdyti nusimatytų savo metinių veiklų, klausė ar bus Centrui kompensuojamos pajamos.

L. Prižgintienė teigė, kad komunalines išlaidas Centrui KMSA apmokama centralizuotai, nepatirs nuostolių. Planuojant kitų metų Centro biudžetą bus išvedamas vidurkis, daugiau ir išsamiau informacijos galėtų pateikti Finansų skyrius. Norėtų, kad Centras turėtų daugiau pajamų vykdant veiklą su moksleiviais.

N. Puteikienė klausė ar mokestis bus taikomas dėl to, kad bus dalinai patiriamos išlaidos Centre.

L. Prižgintienė sakė, kad iš Ukrainos atvyksta skirtingi žmonės, iš kurių yra asmenų be pajamų ar santaupų, todėl toks mokestis turėtų būti nustatytas padengti pagrindines Centro išlaidas.

E. Kvederis pastebėjo, jog Centre yra direktoriaus pavaduotojas ugdymui ir šis klausimas visiškai nesusijęs su jo kuruojamu ugdymu. Centre gyvena asmenys net nuo kovo mėn., nes nuomotis mieste būstą jiems yra per brangu.

J. Simonavičiūtė sakė, kad KMSA sprendimas nėra korektiškas, nes turėtų būti nustatyta reali kaina, kompensavimo principai. Centras negalės vykdyti nusimatytų veiklų, nes turės užsiimti apgyvendinimo paslauga, negana to kils komunalinės išlaidos dėl ekonominių iššūkių.

L. Juknienė siūlė balsuojant apsispręsti dėl sprendimo projekto (BALSUOTA: už – 1 (L. Juknienė), susilaikė – 3 (N. Puteikienė, R. Idzelevičius, J. Simonavičiūtė), prieš – 0) (E. Kvederis balsavime nedalyvavo). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė